Vincent Madeley Harris

**Vincent Madeley Harris** (født 14. oktober 1913 i Conroe i Texas i USA, død 31. mars 1988 i Houston) var en amerikansk katolsk biskop, først av bispedømmet Beaumont i Texas fra 1966 til 1971, og så som biskop av bispedømmet Austin i Texas fra 1971 til 1985.
## Liv og virke
### Bakgrunn
Vincent Harris ble født til George Malcolm og Margaret (*née* Madeley) Harris. Etter eksamen fra *Sam Houston High School* i Houston i 1931 gikk han på *St. Mary's Seminary* i La Porte i Texas. I 1934 ble Harris sendt av biskop Christopher Edward Byrne for å studere ved Det pavelige gregorianske universitet i Roma. Han tok bakkalaureat i teologi der i 1936.

### Prest
Mens han var i Roma ble han prestviet for bispedømmet Galveston av biskop Ralph Leo Hayes den 19. mars 1938. Han tok så utdannelse i kirkerett ved *Gregoriana* i 1939.

Etter at han kom tilbake til USA gikk Harris på Catholic University of America i Washington, D.C., hvor han tok lisentiat i kirkreett i 1940. Senere samme år dro han tilbake til Galveston, hvor han ble utnevnt til fakultetsmedlem ved *St. Mary's Seminary*. Han ble utnevnt til kansler i bispedømmet i 1948 og bispedømmekonsultor i 1953.

### Biskop av Beaumont
Den 4. juli 1966 ble Harris utnevnt til den første biskop av det nye bispedømmet Beaumont av pave Paul VI. Han ble bispeviet den 28. september 1966 av biskop John Louis Morkovsky, med biskopene Leo Christopher Byrne og James John Hogan som medkonsekratorer ved *St. Vincent de Paul*-kirken i Houston. I de neste fem årene arbeidet Harris for å organisere det nye bispedømmet og implementere dekretene fra Det andre Vatikankonsil.

I løpet av 1960-årene la Harris press på segregerte Knights of Columbus-råd i bispedømmet som nektet å ta inn svarte.

### Koadjutorbiskop og biskop av Austin
Den 27. april 1971 utnevnte pave Paul VI Harris til biskop i bispedømmet Austin og titulærbiskop av *Rotaria*. Da biskop Louis Joseph Reicher trakk seg tilbake den 15. november 1971, ble Harris automatisk biskop av Austin. Under hans embetsperiode økte bispedømmet i katolsk befolkning, men strevde med gjentatte økonomiske vanskeligheter.

Mens han var biskop, var Harris involvert i et søksmål mot en trust opprettet av hans forgjenger, Louis Reicher. Reicher hadde bygget opp 5 millioner dollar i eiendom mens han var prest og biskop. I 1964 overførte han all formuen til et fond som ga direkte bistand til fattige og syke sammen med lavrentelån til katolske institusjoner. I juli 1973 bestemte Bispekongregasjonen og Kongregasjonen for presteskapet i Roma at Reicher-fondet skulle kontrolleres av bispedømmet Austin. Med henvisning til Texas' lover, nektet lekfolkene som drev trusten å overgi kontrollen. Harris anla deretter sak mot trusten. I søksmålet hevdet bispedømmet at stiftsmidler var gått inn i fondet. Som svar på kirkens posisjon kom biskop Reicher med denne uttalelsen:

::*Det ble aldri brukt noen midler fra noe bispedømme til å opprette denne trusten. . . La meg forsikre derer om at jeg ikke har avhendet noen bispedømmeeiendom.»*

Etter to år med rettssaker inngikk de to partene et forlik.

I september 1981 slo Harris seg sammen med andre katolske biskoper i Texas og kritiserte utviklingen av en nøytronbombe under Reagan-administrasjonen. De kalte det en unødvendig opptrapping av atomvåpenkappløpet mellom NATO og Warszawapakten.

Etter å ha fått et hjerneslag i 1984 søkte Harris om sin fratreden som biskop for bispedømmet Austin til pave Paul II. Paven godtok dette den 25. februar 1985.[3] Harris tilbrakte sin pensjonisttilværelse i Houston, og bedrev slektsforskning, fotografering og studerte datasystemer.

Den 31. mars 1988 døde Vincent Harris på *St. Anthony Nursing Home* i Houston i en alder av 74 år. 

Han er gravlagt ved *St. Anthony Cathedral* i Beaumont i Texas.

I 1977 frenstod biskop Harris på et komitémøte i *Texas Legislature* der han fordømte dødsstraff som manglende respekt for menneskeliv.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Biskop John Louis Morkovsky (1909-1990) *1956
* Biskop *Vincent M. Harris* (1913-1988) *1966

## Referanser